รบกวนถามหน่อยค่ะ หนูได้มีเพศสัมพันธ์กับแฟนแล้วถุงยางเกิดรั่วโดยที่ไม่ได้ตั้งใจ หนูได้กินยาคุมฉุกเฉินภายใน1ชม. กินต่ออีกภายใน12ชม. ผ่านไปประมาณ5-6วัน ได้มีตกขาวสีน้ำตาลและได้เป็นประจำเดือน หนูเลยไปซื้อยาคุมแบบปกติมากินในวันที่2ของรอบเดือน ผ่านไปได้สัก1 อาทิตย์ หนูมีตกขาวเป็นสีน้ำตาลไม่เข้มอีก หนูอยากรู้ว่าเกิดจากอะไรหรือค่ะ แล้วหนูจะท้องไหม
สวัสดีครับ การรับประทานยาคุมฉุกเฉินนั้นจะมีประสิทธิภาพสูงสุดในการป้องกันการตั้งครรภ์หากรับประทานทันทีหลังการมีเพศสัมพันธ์ครับ ผลข้างเคียงของการรับประทานยาคุมฉุกเฉินอย่างหนึงคืออาจทำให้ประจำเดือนมากระปริดกระปรอย มาล่าช้า หรือมาก่อนกำหนดได้ครับ คาดว่าอาการตกขาวสีน้ำตาลของ นั้น น่าจะมาจากผลของยาคุมฉุกเฉินครับ โดยการรับประทานยาคุมฉุกเฉินภายใน 72 ชม หลังจากมีเพศสัมพันธ์นั้นอยู่ในระระควบคุของยาคุมกำเนิดครับ ส่วนประสิทธิภาพของยาคุมกำเนิดฉุกเฉินจะมีประมาณ 89 – 92 % ครับส่วนใหญ่เราจะนึกถึงการตั้งครรภ์เมื่อประจำเดือนมาช้ากว่ากำหนดเกิน 7 วัน ครับถ้าหากประจำเดือนมาช้ากว่ากำหนด 7 วัน ควรตรวจการตั้งครรภ์ครับ (ต้องเป็นคนที่มีประจำเดือนมาสม่ำเสมอในช่วงเวลาเดียวกันของทุกเดือนอยู่ก่อนนะครับ วิธีนี้ถึงจะเชื่อถือได้)อย่างไรก็ตามการมีเพศสัมพันธ์ ควรใช้วิธีอื่นในการป้องกันเช่นถุงยางอณามัย (ถูกแล้วครับ) หรือใช้ยาคุมกำเนิดแบบปกติครับ ไม่แนะนำให้ใช้การคุมกำเนิดด้วยการนับระยะปลอดภัย เนื่องจากรอบเดือนสามารถมีการเปลี่ยนแปลงได้ตามภาวะฮอร์โมนและสภาพร่างกายครับ ส่งผลให้มีโอกาสนับพลาดได้ครับ โดยเฉพาะการนับหน้า 7 วันจะมีโอกาสพลาดได้สูงครับ ควรใช้ยาคุมกำเนิดฉุกเฉินในกรณีที่จำเป็นเท่านั้น หากมีความจำเป็นต้องคุมกำเนิด ในระยะยาวควรเลือกใช้วิธีการคุมกำเนิดแบบอื่น หรือปรึกษาแพทย์และผู้เชี่ยวชาญเพื่อคำแนะนำได้ครับอย่างไรก็ตามอยากให้ สังเกตตัวเองว่าประจำเดือนของในรอบถัดไปนั้นมาในช่วงวันเดิมหรือไม่ครับ ถ้าหากประจำเดือนมาช้ากว่ากำหนดเกิน 1 สัปดาห์ แนะนำให้หาเครื่องตรวจการตั้งครรภ์มาตรวจดูนะครับ